જો ભાજપ 2019 લોકસભા ચૂંટણી રામ નામ પર લડવાનું મન બનાવે છે તો તેની પાસે બે વિકલ્પ હશે. પહેલો - વટહુકમ અને બીજો શિયાળુ સત્રમાં બિલ લાવવાનો. જો કે આમાંથી કોઈ પણ પગલુ લેવુ તેના માટે સરળ નહિ હોય. કારણકે આમ કરવા પર નીતિશ કુમાર જેવા એનડીએના સહયોગી અલગ થવાનો નિર્ણય લઈ શકે છે. વટહુકમની તુલનામાં સંસદમાં બિલ લાવવુ ભાજપ માટે વધુ બહેતર રહેશે. જો કે લોકસભામાં તો ભાજપ તેને પાસ કરાવી શકે છે પરંતુ રાજ્યસભામાં તેનો રસ્તો સરળ નહિ રહે. કાયદો ન બની શકવાનું ઠીકરુ ભાજપ વિપક્ષ પર ફોડીને કોંગ્રેસની મતબેંકમાં ગાબડુ પાડી શકે છે. ભાજપ ભલે મંદિર નિર્માણમાં સફળ ન થાય પરંતુ તે કોંગ્રેસને હિંદુ વિરોધી સાબિત કરવાનો પૂરો પ્રયત્ન કરશે.